b'\n_START_ARTICLE_\nS\xc3\xb8rkedalen kompani\n_START_PARAGRAPH_\nS\xc3\xb8rkedalen kompani var et skil\xc3\xb8perkompani sammensatt av frivillige under felttoget i Norge i 1940. Kompaniet deltok under kampene p\xc3\xa5 Ringerike og Hadeland.\n_START_SECTION_\nSamling\n_START_PARAGRAPH_\nKompaniet ble dannet av frivillige under ledelse av offiserene kaptein Osmund Pramm (Forsyningskorpset), l\xc3\xb8ytnantene (K) Haakon Harlem (DR 1) og Carsten L\xc3\xbctken (Ret.) som hadde g\xc3\xa5tt p\xc3\xa5 ski gjennom Nordmarka. Etter oppsamling og overnatting p\xc3\xa5 Vestenden ved Mylla kom gruppen av frivillige den 13. april i kontakt med norske myndigheter. Etter skimarsj til Olimb ble de transportert til h\xc3\xa6rens mobiliseringsstasjon og depot p\xc3\xa5 Brandbu.\n_START_SECTION_\nKrigsoppsetting\n_START_PARAGRAPH_\nKompaniet ble satt opp som selvstendig skil\xc3\xb8perkompani, kompani nr. 13 av Vestoppland infanteriregiment nr. 6 (Kp. 13/IR 6), og kjempet i Nordmarka og videre mellom Randsfjorden og Mj\xc3\xb8sa.'